
       บันทึกรายงานการประชุมสภาองค์การบริหารส่วนตำบลกะหรอ
สมัยสามัญ  สมัยที่ 4  ประจำปี  2560  

วันอังคารที่   13 พฤศจิกายน พ.ศ. 2560 เวลา 13.30 น.

ณ  ห้องประชุมสภาองค์การบริหารส่วนตำบลกะหรอ
.............................................................

ผู้มาประชุม
	เลขที่
	ชื่อ - สกุล
	ตำแหน่ง
	ลายมือชื่อ

	1.
	นายสุรศักดิ์  ศรีราเพ็ญ
	รองประธานสภาฯ
	สุรศักดิ์    ศรีราเพ็ญ

	2.
	นายสมพงค์  สามารถ
	ส.อบต. ม. 1
	สมพงค์  สามารถ

	3.
	นายเสรี  บุญยเกียรติ
	ส.อบต. ม. 1
	เสรี  บุญยเกียรติ

	4.
	นางวรรณา  คงแคล้วภัย
	ส.อบต. ม.2
	วรรณา   คงแคล้วภัย

	5.
	นางวรรณพร  ทองมี
	ส.อบต. ม. 2
	วรรณพร  ทองมี

	6.
	นายชัยรัตน์  คล้ายพิมล
	ส.อบต. ม. ๓
	ชัยรัตน์  คล้ายพิมล

	7.
	นายไพศาล  สมจิตร
	ส.อบต.  ม. 3
	ไพศาล    สมจิตร

	8.
	นายเกษม  สุวรรณพะโยม
	ส.อบต. ม. 5
	เกษม  สุวรรณพะโยม

	9.
	นางสมศรี  แซ่ลิ่ม
	ส.อบต. ม. 6
	สมศรี   แซ่ลิ่ม

	10.
	นางกัญญาพัชร    เที่ยวแสวง
	ส.อบต. ม.6
	กัญญาพัชร  เที่ยวแสวง

	11.
	นายมงคล  ทองคำ
	ส.อบต.ม. 7
	มงคล   ทองคำ

	12.
	นายประสิทธิ์  ภักดี
	ส.อบต. ม. 8
	ประสิทธิ์  ภักดี

	13.
	นางวัชรีวรรณ  ช้างนิล
	ส.อบต. ม. 9
	วัชรีวรรณ   ช้างนิล

	14.
	นายประจักษ์  ยิ้มปาน
	ส.อบต. ม. 9
	ประจักษ์  ยิ้มปาน

	15.
	นางสุชาดา ทองคงแก้ว
	เลขานุการสภาฯ
	สุชาดา ทองคงแก้ว


เข้าร่วมประชุม
	เลขที่
	ชื่อ - สกุล
	ตำแหน่ง
	ลายมือชื่อ

	1.
	นายมนัสพงค์  สุทธิเดช
	นายก อบต.
	มนัสพงค์  สุทธิเดช

	2.
	นายเมธี  เกิดลาภ
	รองนายก  อบต.
	เมธี  เกิดลาภ

	3.
	นายภานุ  อู่ทองคำ
	รอง นายก อบต.
	ภานุ  อู่ทองคำ

	4.
	นายอำนาจ  วันเพ็ญ
	เลขานุการนายก
	อำนาจ  วันเพ็ญ

	5.
	นายอำนวย  สุพรรณ
	ประชาคม  หมู่  7
	อำนวย  สุพรรณ

	6.
	นายประสิทธ์  ส้มแป้น
	ประชาคมหมู่  5
	ประสิทธ์   ส้มแป้น

	7.
	นางวรรณดี  ทิดทองแก้ว
	ประชาคม หมู่ 2
	วรรณดี  ทิดทองแก้ว

	8.
	นายวิโรจน์  ราชมุณี
	ประชาคมหมู่ 8
	วิโรจน์  ราชมุณี

	9.
	นางบุหลัน  กุลภักดี
	ประชาคม  ม.9
	บุหลัน  กุลภักดี

	10.
	นายทนงค์  สามล
	ประชาคม  หมู่  4
	ทนงค์  สามล


ผู้ขาดประชุม
1.  นายสานนท์    หีดเสน

ประธานสภาฯ
2. นางสายชล   นิลกรรณ์           ส.อบต.  หมู่  4

เริ่มประชุมเวลา     13.30  น.
เรื่องก่อนระเบียบวาระการประชุม
	นางสุชาดา  ทองคงแก้ว

(เลขานุการสภาฯ)

	เรียนท่านรองประธานสภาองค์การบริหารส่วนตำบลกะหรอ  ท่านนายกองค์การบริหารส่วนตำบลกะหรอ   คณะผู้บริหาร  สมาชิกสภาองค์การบริหารส่วนตำบลกะหรอ     ท่านประชาคมหมู่บ้าน  และผู้เข้าร่วมประชุมทุกท่าน  สำหรับวันนี้เป็นการประชุมสภา  สมัยสามัญ   สมัยที่  4   ประจำปี  2560    ขณะนี้มีสมาชิกสภาองค์การบริหารส่วนตำบลกะหรอ   มาลงชื่อจำนวน  15  ท่าน  ถือว่าครบองค์ประชุม   ขอเรียนเชิญท่านรองประธานสภาองค์การบริหารส่วนตำบลกะหรอ   ได้จุดธูป -  เทียน  บูชาพระรัตนตรัยต่อไป      เชิญค่ะ


	นายสุรศักดิ์  ศรีราเพ็ญ
(รองประธานสภาฯ)
	(จุดธูป  - เทียน  บูชาพระรัตนตรัย)


	นางสุชาดา  ทองคงแก้ว

(เลขานุการสภาฯ)

	เรียนท่านประธานสภาองค์การบริหารส่วนตำบลกะหรอ  ก่อนการประชุม

สภาองค์การบริหารส่วนตำบลกะหรอ  ดิฉันขออ่านประกาศสภาองค์การบริหารส่วนตำบลกะหรอ เรื่อง  เรียกประชุมสภาองค์การบริหารส่วนตำบลกะหรอ  สมัยสามัญ  สมัยที่ 4  ประจำปี  2560


ตามที่สภาองค์การบริหารส่วนตำบลกะหรอได้กำหนดสมัยประชุมสามัญ  สมัยที่ 4 ประจำปี  พ.ศ.2560   เริ่มตั้งแต่วันที่  5  พฤศจิกายน 2560  เป็นต้นไป  มีกำหนด  15  วัน  ตามมติที่ประชุมสภาองค์การบริหารส่วนตำบลกะหรอ  ในคราวประชุมสภาองค์การบริหารส่วนตำบลสมัยสามัญสมัยแรก  ประจำปี  2560  เมื่อวันที่  23  กุมภาพันธ์  2560  นั้น


ฉะนั้น  อาศัยอำนาจตามความในมาตรา 55 แห่งพระราช
บัญญัติสภาตำบลและองค์การบริหารส่วนตำบล  พ.ศ.2537  (แก้ไขเพิ่มเติมถึงฉบับที่  5  พ.ศ.2546)  ประกอบกับ  ข้อ  36  แห่งระเบียบกระทรวงมหาดไทยว่าด้วยการประชุมสภาท้องถิ่น  พ.ศ.2547  จึงประกาศเรียกประชุมสภาองค์การบริหารส่วนตำบลกะหรอ  สมัยสามัญ  สมัยที่ 4  ประจำปี  พ.ศ.2560  ตั้งแต่วันที่  5  พฤศจิกายน  2560  เป็นต้นไป  มีกำหนด  15  วัน  จึงประกาศให้ทราบโดยทั่วกัน ประกาศ  ณ  วันที่  1  พฤศจิกายน  2560 ลงชื่อ นายสานนท์  หีดเสน  ประธานสภาองค์การบริหารส่วนตำบลกะหรอ


	นายสุรศักดิ์  ศรีราเพ็ญ
(รองประธานสภาฯ)
	ครับขอสวัสดีครับ   ทุกท่าน  คณะผู้บริหาร  สมาชิกผู้ทรงเกียรติ ท่านประชาคม
หมู่บ้าน   และผู้เข้าร่วมประชุมทุกท่าน ครับสำหรับวันนี้กระผมก็ได้ทำหน้าที่
แทนประธานสภา  ซึ่งติดภารกิจครับ   ตามที่ท่านเลขานุการสภาได้นำเรียน  
แจ้งให้ทุกท่านได้รับทราบนะครับ   สำหรับวันนี้เป็นการประชุมสมัยสามัญ  สมัย
ที่ 4  ประจำปี 2560    ซึ่งทางสภาได้กำหนดไว้นะครับ    ครับสำหรับวันนี้มี
ระเบียบวาระการประชุม  ดังนี้ครับ

ระเบียบวาระที่  1
เรื่องที่ประธานแจ้งให้ที่ประชุมทราบ
ระเบียบวาระที่  2
เรื่องรับรองรายงานการประชุมสภาองค์การบริหารส่วนตำบลกะหรอ วิสมัยสามัญ สมัยที่ 2 ประจำปี  พ.ศ. 2560  เมื่อวันที่  19  กันยายน  2560
ระเบียบวาระที่  3
เรื่องเพื่อพิจารณา
· ไม่มี
ระเบียบวาระที่  4
 เรื่องอื่น ๆ



4.1  รายงานผลการดำเนินงานในรอบปีงบประมาณ                      
                               พ.ศ. 2560

4.2  รายงานผลการติดตามและประเมินผลแผน
พัฒนาประจำปีงบประมาณ  พ.ศ. 2560



	ระเบียบวาระที่  1   
	เรื่องที่ประธานแจ้งให้ที่ประชุมทราบ

	นายสุรศักดิ์  ศรีราเพ็ญ
(รองประธานสภาฯ)
	-   ขอฝากประชาสัมพันธ์เรื่องการขอขึ้นทะเบียนผู้สูงอายุ    ของปีงบประมาณนี้  คือต้องเป็นผู้ที่เกิดตั้งแต่  1  ตุลาคม 2500  -  30  กันยายน  2501  และย้ายมาจากที่อื่น ๆ
-  เรื่องการแจกเงินเบี้ยยังชีพของผู้สูงอายุ  และเงินผู้พิการ  ทางอบต.  จะโอนเงินเข้าบัญชีเงินฝาก  ก่อนวันที่  10   ของทุกเดือนนะครับ
-  ฝากประชาสัมพันธ์ เรื่องให้เจ้าของที่ดิน  ยื่นแบบแสดงรายการที่ดิน  เพื่อเสียภาษีบำรุงท้องที่ ประจำปี  พ.ศ. 2561  ถึงปี  พ.ศ. 2564 ต่อเจ้าพนักงานประเมิน  ตั้งแต่วันที่  1  พฤศจิกายน   2560   ถึงวันที่  31  มกราคม  2561  เอกสารที่ใช้ประกอบการยื่นแบบแสดงรายการที่ดิน
1. สำเนาบัตรประจำตัวประชาชนเจ้าของที่ดิน
2. สำเนาทะเบียนบ้านเจ้าของที่ดิน
3. สำเนาเอกสารสิทธ์  (โฉนด   น.ส.3  น.ส. 3 ก   ส.ค.1)  



	ระเบียบวาระที่  2  
	เรื่องรับรองรายงานการประชุมสมัยวิสามัญ  สมัยที่  2  ประจำปี  พ.ศ. 2560    เมื่อวันที่  19  กันยายน 2560



	นายสุรศักดิ์  ศรีราเพ็ญ
(รองประธานสภาฯ)
	ครับ สำหรับรายงานการประชุมทุกท่านได้รับไปแล้วนะครับ  ผมขอเวลาท่านสมาชิกดูรายละเอียดจากเอกสารประมาณ  5 นาทีเพื่อทำความเข้าใจนะครับ เชิญครับ  ครับ  สมาชิกทุกท่านคงเข้าใจในเอกสารแล้วนะครับ  ไม่ทราบว่ามีสมาชิกท่านใด  ต้องการแก้ไข  เปลี่ยนแปลง  หรือ เพิ่มเติม  ข้อความใดบ้าง  เชิญได้ครับ มีหรือไม่ครับ  ถ้าไม่มี  ถือว่าที่ประชุมรับรองรายงานการประชุม  นะครับ


	มติที่ประชุม
	รับรองรายงานการประชุม    สมัยวิสามัญ  สมัยที่ 2  ประจำปี พ.ศ. 2560  เมื่อวันที่  19  กันยายน  2560


	ระเบียบวาระที่  3  
	เรื่องเพื่อพิจารณา
- ไม่มี –


	ระเบียบวาระที่   4        
	เรื่องอื่น ๆ
4.1 รายงานผลการดำเนินงานในรอบปีงบประมาณ   พ.ศ.2560



	นายเมธี  เกิดลาภ
(รองนายก อบต.กะหรอ)
	เรียนท่านรองประธานสภาที่เคารพ   ท่านนายก  ท่านสมาชิกผู้ทรงเกียรติ  ท่าน
ประชาคมหมู่บ้าน และผู้เข้าร่วมประชุมทุกท่าน กระผมนายเมธี เกิดลาภ 
รองนายก อบต.กะหรอ  ครับทุก ๆปีนะครับก็จะต้องมีการรายงานผลการ
ดำเนินงานในรอบปีงบประมาณนั้นๆ  ด้วยรัฐธรรมนูญ แห่งราชอาณาจักรไทย
พุทธศักราช 2550  มาตร 287 วรรค 3 บัญญัติให้องค์กรปกครองส่วนท้องถิ่นต้องรายงานผลการดำเนินงานต่อประชาชนในเรื่องการจัดทำงบประมาณ การใช้จ่าย และผลการดำเนินงานในรอบปี เพื่อให้ประชาชนมีส่วนร่วมในการตรวจสอบและกำกับการบริหารจัดการองค์กรปกครองส่วนท้องถิ่น และระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2558 ข้อ 30 (5)  กำหนดให้ผู้บริหารองค์กรปกครองส่วนท้องถิ่นเสนอผลการติดตามและประเมินผลต่อ สภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผลแผนพัฒนาให้ประชาชนทราบโดยทั่วไปอย่างน้อยปีละหนึ่งครั้ง ภายในเดือนธันวาคมของทุกปี

ดังนั้น เพื่อการปฏิบัติให้เป็นไปตามเจตนารมณ์ของรัฐธรรมนูญแห่งราชอาณาจักรไทย พุทธศักราช  2550  มาตรา  287  วรรค  3  และตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น  พ.ศ. 2548  ข้อ  30 (5)  องค์การบริหารส่วนตำบลกะหรอ จึงขอรายงานผลการดำเนินงานการจัดทำงบประมาณ การใช้จ่าย และผลการดำเนินงาน ประจำปี พ.ศ. 2560 ดังนี้
1. ยุทธศาสตร์การพัฒนาด้านโครงสร้างพื้นฐาน 
แนวทางการพัฒนาที่ 1 ก่อสร้าง ปรับปรุง บำรุงรักษาถนน สะพาน ทางเท้า ท่อ
ระบายน้ำ
1. โครงการก่อสร้างถนน คสล.สายเขาน้อย-ตลาดศุกร์  หมู่ที่ 5
2. โครงการก่อสร้างถนน คสล.สายท่าหว้า-ปลักบัว   หมู่ที่ 6
3. โครงการก่อสร้างถนน คสล.สายเลียบหนองเกียบ-บ้านสะดวด  หมู่ที่ 7
4. โครงการก่อสร้างถนน คสล.สายไสรักษ์ ซอย 7    หมู่ที่ 8
5. โครงการบุกเบิกถนนสายชัยยัณห์อุทิศ หมู่ที่ 7
6. โครงการบุกเบิกถนนสายนายขาว-นายกลับ(เนินมุด)   หมู่ที่ 9
7. โครงการบุกเบิกถนนสายปลักหีบ-ในโคร๊ะ หมู่ที่ 1
8. โครงการซ่อมแซมถนน คสล.และไหล่ทาง
9. โครงการก่อสร้างถนน คสล.สายอนามัยลานวัว-โรงเรียนบ้านขุนทะเล
10. โครงการก่อสร้างถนน คสล. สายในโคร๊ะ-ปลักพลา
11
. โครงการซ่อมแซมถนน คสล.และหินคลุก
แนวทางการพัฒนาที่ 2 ก่อสร้าง ขยายเขตไฟฟ้าพื้นฐาน ปรับปรุง บำรุงรักษา
ซ่อมแซม ขยายเขตไฟฟ้าสาธารณะ
1.
โครงการขยายเขตไฟฟ้าสาธารณะ หมู่ที่ 2,3,4,6,8,9
2.
โครงการซ่อมแซมไฟฟ้าสาธารณะของหมู่บ้าน
2. ยุทธศาสตร์การพัฒนาด้านเศรษฐกิจ 
แนวทางการพัฒนาที่ 2 สนับสนุน ส่งเสริมสร้างความเข้มแข็งในภาคเกษตรและ
ให้ความรู้ในเรื่องเศรษฐกิจพอเพียง
1.  โครงการส่งเสริมการผลิตปุ๋ยชีวภาพเพื่อชุมชนบ้านอู่ทอง
2. โครงการอบรมการปลูกพืชไร้ดิน
3. ยุทธศาสตร์การพัฒนาด้านการพัฒนาชุมชนและสังคม 
แนวทางการพัฒนาที่ 1 จัดหาสถานที่เพื่อก่อสร้างเป็นสนามกีฬาและสถานที่ออกกำลังกายและพัฒนาการกีฬาต่างๆ
1. 1.  ค่าใช้จ่ายในการแข่งขันกีฬาหรือกรีฑาของ อบต.กะหรอ
2.  ค่าใช้จ่ายในการส่งนักกีฬาหรือนักกรีฑาเข้าร่วมการแข่งขันในระดับต่างๆ 
3.  อุดหนุนโครงการแข่งขันกีฬา-กรีฑา นักเรียน ประชาชน ประจำปี 2560
แนวทางการพัฒนาที่ 2 การรักษาความสงบเรียบร้อยของชุมชน
1.  โครงการบริการประชาชนลดอุบัติเหตุทางถนนในช่วงเทศกาลสงกรานต์
แนวทางการพัฒนาที่ 3 จัดสวัสดิการและให้บริการอย่างทั่วถึง
1.  เบี้ยยังชีพผู้สูงอายุ
2.  เบี้ยยังชีพคนพิการ
3.  เบี้ยยังชีพผู้ป่วยเอดส์
แนวทางการพัฒนาที่ 4 เพิ่มประสิทธิภาพและพัฒนาชุมชนให้มีประสิทธิภาพ
1.  โครงการครอบครัวเข้มแข็งไร้ความรุนแรง ห่างไกลยาเสพติด
2.  โครงการป้องกันและแก้ไขยาเสพติด
3.  โครงการพัฒนาคุณภาพชีวิตและส่งเสริมครอบครัวผู้มีรายได้น้อยและประสบปัญหาทางสังคม
4.  โครงการอบรมคุณธรรม จริยธรรม ให้กับเด็กและเยาวชน
4. ยุทธศาสตร์การพัฒนาด้านการบริหารและจัดการ 
แนวทางการพัฒนาที่ 1 จัดให้มีสถานที่ วัสดุ อุปกรณ์ และสิ่งอำนวยความสะดวกในการให้บริการ
1.  ค่าจัดซื้อวัสดุสำนักงาน
2.  ค่าจัดซื้อวัสดุยานพาหนะและขนส่ง
3.  ค่าจัดซื้อวัสดุคอมพิวเตอร์
4.  ค่าจัดซื้อวัสดุเชื้อเพลิงและหล่อลื่น
5.  ค่าจัดซื้อครุภัณฑ์ไฟฟ้าและวิทยุ
6.  ค่าจัดซื้อวัสดุก่อสร้าง
7.  ค่าบำรุงรักษาและปรับปรุงครุภัณฑ์
8.  ค่าจัดซื้อครุภัณฑ์สำนักงาน
9.  ค่าจัดซื้อครุภัณฑ์คอมพิวเตอร์
แนวทางการพัฒนาที่ 2 เพิ่มประสิทธิภาพการบริหารจัดการและพัฒนาท้องถิ่น
1.  โครงการพัฒนาประสิทธิภาพการปฏิบัติงานของบุคลากร
 แนวทางการพัฒนาที่ 3 นำเทคโนโลยีสารสนเทศหรือเทคโนโลยีสมัยใหม่มาใช้
ในการให้บริการให้มีความรวดเร็ว
1.  โครงการพัฒนาเว็บไซด์ ของ อบต.
สำหรับรายละเอียดของแต่ละรายการว่ามีการใช้จ่ายงบประมาณอย่างไรท่านสมาชิกสามารถดูรายละเอียดได้จากเอกสาร

	นายสุรศักดิ์  ศรีราเพ็ญ
(รองประธานสภาฯ)
	ครับขอขอบคุณท่านรองนายก  คุณเมธี  เกิดลาภ  มากครับ  สำหรับราย
ละเอียดของการดำเนินงานในรอบปี   งบประมาณ  พ.ศ. 2560 ครับไม่ทราบว่า
ท่านนายกจะมีอะไรเพิ่มเติมอีกบ้างครับ     เชิญครับ 


	นายมนัสพงค์ สุทธิเดช
(นายก อบต.กะหรอ)
	เรียนท่านรองประธานสภาที่เคารพ  สมาชิกผู้ทรงเกียรติและผู้เข้าร่วมประชุม
ทุกท่านครับ  กระผมนายมนัสพงค์  สุทธิเดช  นายก อบต.กะหรอ  ครับ  เรื่อง
ผลการดำเนินงานในรอบปีงบประมาณ พ.ศ. 2560  โครงการที่ยังไม่ได้
ดำเนินการในเรื่องของสิ่งก่อสร้าง  คือ รั้วศูนย์พัฒนาเด็กเล็กข้างหลัง อบต. 
เนื่องจากว่ามีปัญหาเรื่องเอกสารสิทธิ์  โฉนด ซึ่งมีข้อตกลงร่วมกัน กับปั้มน้ำมัน 
ปัญหาเรื่องลายเซ็นบางส่วน ซึ่งผมจะดำเนินการเพื่อติดตามต่อไปนะครับ
สำหรับเรื่องอื่น ๆ  คงไม่มีนะครับ ต่อไปก็เป็นหน้าที่ของประธานคณะกรรมการ
ติดตามและประเมินผลแผนพัฒนานะครับ


	นายสุรศักดิ์  ศรีราเพ็ญ
(รองประธานสภาฯ)
	ครับ ขอขอบคุณท่านนายกมากครับ  ครับสำหรับผลการดำเนินงานในรอบปีงบประมาณ  พ.ศ. 2560  ไม่ทราบว่ามีสมาชิกท่านใดจะซักถามบ้างครับ   เชิญครับ เมื่อไม่มี  ต่อไป                                           


	
	4.2  รายงานผลการติดตามและประเมินผลแผนพัฒนา ประจำปีงบประมาณ 
พ.ศ.  2560



	นายสุรศักดิ์  ศรีราเพ็ญ
(รองประธานสภาฯ)
	ขอเชิญประธานหรือคณะกรรมการติดตามและประเมินผลแผนพัฒนาครับ

	นายเสรี  บุญยเกียรติ
(ส.อบต.หมู่ที่ 1)
	เรียนท่านรองประธานสภาที่เคารพ  คณะผู้บริหาร สมาชิกผู้ทรงเกียรติ ท่าน
ประชาคมหมู่บ้าน  และผู้เข้าร่วมประชุมทุกท่าน  กระผมนายเสรี  บุญยเกียรติ 
ส.อบต.  หมู่ 1  ครับวันนี้ทำหน้าที่เป็นประธานคณะกรรมการ ติดตามและ   
ประเมินผลแผนพัฒนา  ในส่วนของการติดตามและประเมินผล  ถ้าจะพูด
รายละเอียดกันมันมาก  ผมขอเสนอคร่าวๆ  เพื่อให้ท่านสมาชิกได้นำไปศึกษา
ต่อในขั้นตอนต่อไป   ส่วนในการแยกออกเพื่อรายงานแก่ท่านมันก็มี  2 – 3  
ส่วนด้วยกัน  ส่วนที่ประชุมมาและมีปัญหา  ข้อเสนอแนะของคณะกรรมการ
ติดตามและประเมินผลแผนพัฒนาของ อบต.กะหรอ ก็มีอยู่ในมือแล้ว ส่วนผมก็
จะแนะนำคณะกรรมการติดตามและประเมินผลแผนพัฒนา  มีอยู่ด้วยกัน    11
ท่านนะครับ  ซึ่งมาจากภาคส่วนต่าง ๆ ซึ่งได้กำหนดไว้ตามระเบียบประกอบ
ด้วย 

1. นายเสรี บุญยเกียรติ ซึ่งมาจากภาคส่วนของการคัดเลือกในส่วนของสภา 
2. คุณประสิทธิ์  ภักดี
3.  คุณสมศรี   แซ่ลิ่ม      และภาคสมทบคือ
1. คุณประสิทธิ์   ส้มแป้น
2. นายกิตติศักดิ์  อินทศิริ
3. นายสากล   ดอกบัว
4. นายสมคิด  สงคราม
5. นางสุวรรณา   ณ นคร
6. นางสาวจันทร์ทิพย์  ชัยชนะ
7. นายประจบ  เปาะทองคำ
8. นางรัตนา  บริรักษ์
นี่คือคณะกรรมการติดตามและประเมินผลแผนพัฒนานะครับ  ทั้งหมดมี  11  ท่าน  ต้องขอชี้แจงระเบียบเพื่อประกอบรายงานตามระเบียบระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ. 2548  หมวด 6 ข้อ 29  และระเบียบกระทรวงมหาดไทย   ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2)  พ.ศ.2559

ข้อ 13 และ ข้อ 14  โดยคณะกรรมการติดตามและประเมินผลแผนพัฒนา
ท้องถิ่น  จะต้องดำเนินการกำหนด แนวทางวิธีการในการติดตาม  ดำเนินการ
ติดตามและประเมินผลแผน   รายงานผลและเสนอความเห็นชอบ  ต่อผู้บริหาร
ท้องถิ่น เพื่อผู้บริหารท้องถิ่นเสนอต่อสภาท้องถิ่น  และคณะกรรมการพัฒนา
ท้องถิ่น  พร้อมทั้งประกาศผลการติดตามและประเมินผลแผนพัฒนาให้
ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและ
เสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบ
วันโดยอย่างน้อยปีละสองครั้งภายในเดือนเมษายน และภายในเดือนตุลาคมของ
ทุกปี  ดังนั้น เพื่อให้เป็นไปตามระเบียบกระทรวงมหาดไทย คณะกรรมการ
ติดตามและประเมินผลแผนพัฒนาองค์การบริหารส่วนตำบลกะหรอ  จึงได้
ดำเนินการติดตามและประเมินผลแผนพัฒนาของ อบต.กะหรอ ประจำปี
งบประมาณ พ.ศ. 2560  รอบเดือนตุลาคม พ.ศ. 2560 ( ระหว่างเดือนเมษายน 
พ.ศ.  2560  ถึงกันยายน   2560)  ขึ้น เพื่อการเสนอความเห็นในการติดตาม
และประเมินผลให้ ผู้บริหารทราบ  ในส่วนของรูปแบบต่าง ๆ  เพื่อให้สมาชิก
เป็นกรณีตัวอย่างที่ได้หยิบยกมาจากรายงานผลการติดตามและแผนพัฒนานะ
ครับ  ซึ่งแถลงผลการดำเนินงานในรอบปีงบประมาณ  โดยนายกได้มอบหมาย
ให้ท่านรองเมธี  เกิดลาภ  เป็นผู้รายงานนะครับ  หลังจากนั้นก็เป็นหน้าที่ของ
คณะติดตามและประเมินผลแผนพัฒนา  ก็กำหนดไว้ตั้งแต่การดำเนินงานนะ
ครับ  มีทั้งหมด  8  ยุทธศาสตร์  ซึ่งแต่ละยุทธศาสตร์ก็วางโครงการไว้  แต่ละ
โครงการก็กำหนดงบประมาณเข้าไปในนั้น  กำหนดส่วนจะทำได้  หรือทำทัน  
ส่วนที่ทำแล้ว  ก็จะใส่ไว้ในนี้ทั้งหมดโดยคณะกรรมการติดตามผลจะทำงาน
ร่วมกับท่านเลขานุการ ที่ส่งมาจากส่วนเจ้าหน้าที่  ซึ่งส่วนใหญ่โครงการที่หยิบ
ยกมาพูดจะเป็นโครงการที่ประชาชนตำบลกะหรอ ให้ความสำคัญหรือเป็น
โครงการ  ที่ใช้เงินเป็นจำนวนมากในการทำ  ซึ่งได้พูดคุยกันของคณะกรรมการ
ติดตามผลนะครับและให้วางรูปแบบ โดยออกแบบสอบถามโดยเจ้าหน้าที่  
อบต. เป็นคนรับผิดชอบ ของแต่ละส่วน เช่น สำนักงานปลัด  สำนักงานส่วน
โยธา  เขาก็จะทำกิจกรรมควบคู่ไปกับแบบสอบถาม  แบบประเมิน เพื่อสำรวจ
ความพึงพอใจของผู้เข้าร่วมนะครับ  เพื่อจะได้สะท้อนโครงการตามที่ท่านนายก
มอบหมายให้แต่ละภาคส่วน ของเจ้าหน้าที่ไปจัดทำ  ให้เป็นโครงการออกมา  
ประชาชนมีความพึงพอใจมากน้อยขนาดไหน  ก็จะมีอยู่ในส่วนของเอกสารเล่มสี
เขียวอ่อนนี้นะครับ  ซึ่งข้อมูลในส่วนนี้มันเยอะมากแต่ก็จะทำในส่วนที่ผมจะพูด
คือในส่วนที่เป็นวัตถุประสงค์ที่ต้องดำเนินการติดตามและประเมินผล  

1. เพื่อปรับปรุงประสิทธิภาพการจัดการและการบริหาร
2. เพื่อการปรับปรุงแผนงาน
3. เพื่อประเมินความเหมาะสมของการเปลี่ยนแปลงที่เกิดขึ้นกับโครงการ
4. เพื่อระบุแนวทางที่จะปรับปรุงมาตรการที่จะนำไปใช้ให้เหมาะสม
5. เพื่อความกระจ่างชัดของแผนงาน
6. เพื่อการพัฒนาแผนงาน
7. เพื่อตอบสนองความต้องการของผู้ให้การสนับสนุนทางการเงิน
8. เพื่อทดสอบแนวความคิดริเริ่มในการแก้ไขปัญหาของท้องถิ่น
9. เพื่อการตัดสินใจที่จะขยายโครงการหรือยุติโครงการ
ทั้งหมดนี้ท่านเมธี  เกิดลาภ  ก็ได้นำเรียนมาแล้วในที่ประชุมนะครับ และในส่วนที่จะนำเรียนท่านอีกนิดคือ      เรื่อง   8 ยุทธศาสตร์
ยุทธศาสตร์ที่ 1 การพัฒนาด้านโครงสร้างพื้นฐาน
1.   มีการเปิดโอกาสให้ประชาชนมีส่วนร่วมในโครงการ/กิจกรรม               ความพึงพอใจ        6.50

2.   มีการประชาสัมพันธ์ให้ประชาชนรับรู้ข้อมูลของโครงการ/กิจกรรม      ความพึงพอใจ        7.85
3.   มีการเปิดโอกาสให้ประชาชนแสดงความคิดเห็นในโครงการ/กิจกรรม   ความพึงพอใจ       6.60
4.   มีการรายงานผลการดำเนินงานของโครงการ/กิจกรรมให้ประชาชนทราบ   ความพึงพอใจ   6.20
5.   การเปิดโอกาสให้ประชาชนตรวจสอบการดำเนินโครงการ/กิจกรรม     ความพึงพอใจ          6.14

6.   การดำเนินงานเป็นไปตามระยะเวลาที่กำหนด  ความพึงพอใจ     8.90

7.  ผลการดำเนินโครงการ/กิจกรรมนำไปสู่การแก้ไขปัญหาของประชาชนในท้องถิ่น       ความพึงพอใจ         7.90                                                                            
8.   ผลประโยชน์ที่ประชาชนได้รับจากการดำเนินโครงการ/กิจกรรม           ความพึ่งพอใจ         7.90

ภาพรวม  ความพึงพอใจ   7.25

ปัญหาและอุปสรรคยุทธศาสตร์การพัฒนาด้านโครงสร้างพื้นฐาน
1. โครงการประเภทด้านโครงสร้างพื้นฐานประชาชนแต่ละหมู่บ้านโครงการบรรจุไว้ในแผนพัฒนา    3  ปี มากจนเกินไปจึงไม่สามารถดำเนินการให้ได้ทุกโครงการ   เนื่องจากงบประมาณมีน้อยไม่บรรลุผลสำเร็จตามแผน
ยุทธศาสตร์ที่ 2 การพัฒนาด้านเศรษฐกิจ 
1.  มีการเปิดโอกาสให้ประชาชนมีส่วนรวมในโอกาสทำกิจกกรรม  ความพึงพอใจ         7.50

2.  มีการประชาสัมพันธ์ให้ประชาชนรับรู้ข้อมูลของโครงการ/กิจกรรม ความพึงพอใจ       7.20

3.  มีการเปิดโอกาสให้ประชาชนแสดงความคิดเห็นในโครงการ/กิจกรรม   ความพึงพอใจ       6.90

4.  มีการรายงานผลการดำเนินงานของโครงการ/กิจกรรมให้ประชาชนทราบ   ความพึงพอใจ   6.80

5.  การเปิดโอกาสให้ประชาชนตรวจสอบการดำเนินโครงการ/กิจกรรม     ความพึงพอใจ          7.30
6.  การดำเนินงานเป็นไปตามระยะเวลาที่กำหนด   ความพึงพอใจ        7.80  

7.  ผลการดำเนินโครงการ/กิจกรรมนำไปสู่การแก้ไขปัญหาของประชาชนในท้องถิ่น  ความพึงพอใจ       7.20  
8.  ผลประโยชน์ที่ประชาชนได้รับจากการดำเนินโครงการ/กิจกรรม             ความพึงพอใจ         7.75
ภาพรวม   ความพึงพอใจ  7.31

ปัญหาและอุปสรรคยุทธศาสตร์
1.ปัญหาที่เน้นเรื่องเศรษฐกิจให้กับชาวบ้านมีน้อย
2.อยากให้ อบต.จัดโครงการเกี่ยวกับด้านเศรษฐกิจให้มากกว่านี้
3.ควรปลูกฝังให้ทุกหมู่บ้านทุกครอบครัวหัดมาทำเศรษฐกิจพอเพียง
ผมขอนำเรียนบ้างยุทธศาสตร์นะครับเพื่อเป็นไปอย่างคร่าวๆขอให้ทุกท่านดูจากเอกสารไปถึง 8   ยุทธศาสตร์นะครับ ขอให้ท่านดูยุทธศาสตร์ที่ 8

ยุทธศาสตร์ที่    8   การพัฒนาด้านทรัพยากรธรรมชาติและสิ่งแวดล้อม
1.  มีการเปิดโอกาสให้ประชาชนมีส่วนร่วมในโครงการ/กิจกรรม               ความพึงพอใจ        6.15

2.  มีการประชาสัมพันธ์ให้ประชาชนรับรู้ข้อมูลของโครงการ/กิจกรรม      ความพึงพอใจ        6.10

3.  มีการเปิดโอกาสให้ประชาชนแสดงความคิดเห็นในโครงการ/กิจกรรม   ความพึงพอใจ       6.40

 4.  มีการรายงานผลการดำเนินงานของโครงการ/กิจกรรมให้ประชาชนทราบ   ความพึงพอใจ    6.20

5.  การเปิดโอกาสให้ประชาชนตรวจสอบการดำเนินโครงการ/กิจกรรม     ความพึงพอใจ         6.10

6.  การดำเนินงานเป็นไปตามระยะเวลาที่กำหนด     ความพึงพอใจ         6.80

7.  ผลการดำเนินโครงการ/กิจกรรมนำไปสู่การแก้ไขปัญหาของประชาชนในท้องถิ่น  ความพึงพอใจ      5.80

8.  ผลประโยชน์ที่ประชาชนได้รับจากการดำเนินโครงการ/กิจกรรม             ความพึ่งพอใจ       5.50

ภาพรวม   ความพึงพอใจ                  6.13

ปัญหาและอุปสรรคด้านทรัพยากรธรรมชาติและสิ่งแวดล้อม
1.  ปัญหาเรื่องมลพิษของมูลสุกรที่ไหลลงสู่แหล่งน้ำทำให้น้ำเน่าเสีย
2.  ปัญหาเรื่องของขยะ
3.  อยากให้ทาง อบต.จัดทำป้าย “ห้ามทิ้งขยะบริเวณตลอดริมถนนสองข้าง” 
ปัญหา/ข้อเสนอของคณะกรรมการติดตามและประเมินผล แผนพัฒนา
องค์การบริหารส่วนตำบลกะหรอ  ตามที่  คณะกรรมการติดตามและ
ประเมินผลแผนพัฒนาองค์การบริหารส่วนตำบลกะหรอ ได้ประชุมเพื่อติดตาม
4.  อยากให้มีกิจกรรมเกี่ยวกับด้านสิ่งแวดล้อมให้มาก                                  

และประเมินผลแผนพัฒนา  ประจำปีงบประมาณ 2560  (รอบเดือน
ตุลาคม) ในวันที่ 20  ตุลาคม  2560  ทางคณะกรรมการติดตามและประเมินผล
แผนพัฒนาองค์การบริหารส่วนตำบลกะหรอ  มีข้อเสนอแนะดังนี้
ข้อเสนอแนะ
1. กรรมการที่มาจากภาคส่วนใด   ให้ดำเนินติดตามประเมินผลโครงการที่มาจากภาคส่วนนั้น  เช่น  กรรมการที่มาจากภาคส่วนของโรงเรียน ก็ให้ติดตามในกิจกรรมหรือโครงการในส่วนของโรงเรียน  หรือกรรมการที่มาจากประชาคม  ก็ให้ติดตามในส่วนของโครงสร้างพื้นฐาน  เป็นต้น
2. โครงการที่จะนำมาบรรจุไว้ในแผนพัฒนาฯ  ในปีแรก  ในส่วนของโครงการด้านโครงสร้างพื้นฐาน น่าจะมีให้บรรจุไว้ในแต่ละหมู่บ้านเกิน  2  โครงการคือของแต่ละปีนะครับ  อันนี้ขอยกประเด็นปัญหาของบ้านในโคร๊ะ หมู่ 1 นะครับประเด็นปัญหาแผนซึ่งเสนอมา  2  แผน  แต่ ปรากฏ ว่าในสายที่  1สายนมหนู มีปัญหาอุปสรรค คือเอกสารใบอุทิศที่ดินไม่ผ่าน  ทีนี้เหลือแผนที่  2  คือสายในโคร๊ะ – ปลักพลา มีงบประมาณในแต่ละปี  วนเวียน ทำอยู่แต่สายในโคร๊ะ-ปลักพลา  ชาวบ้านมองว่าโครงการจึงได้กระจุกอยู่แต่สายในโคร๊ะ – ปลักพลา ซึ่งทำให้ชาวบ้านมองว่าทำแต่ถนนสายนั้นนะครับ  ซึ่งได้จาก  อบจ.  250  ม.
จากนั้นเป็นของ  อบต.  อีก  200  ม.  ซึ่งถ่ายโอนมาจากสายนมหนู ที่มีปัญหา
เรื่องเอกสารไม่ผ่าน  สำหรับปีนี้ก็จะเข้าแผนต่อนะครับ ซึ่งเป็นแผนที่  2  คือ
สายในโคร๊ะ – ปลักพลา  อีกประมาณ  210  ม.  ซึ่งปรากฏว่าเป็น  3  ครั้ง
งบประมาณลงที่สายนี้ตลอดครับ     นี่คือตัวอย่างที่ผมขอยกมา  เกี่ยวกับข้อ
เสนอแนะของคณะกรรมการติดตามและประเมินผล  ที่คณะกรรมการบอกว่า
ให้เกิน  2  โครงการได้หรือไม่  เผื่อมีปัญหาไม่ลงตัวอย่างนี้นะครับ  ถ้าใส่ไว้
3  แผนจะดีกว่าหรือไม่






3. อยากให้มีโครงการ/กิจกรรม  ในเรื่องของการรณรงค์เรื่องสิ่งแวดล้อม  เรื่องการทิ้งขยะ  การปล่อยน้ำเสียลงในแม่น้าลำคลอง  หรือไม่ก็จัดซื้อถังขยะ  รถเก็บขยะ
4. อยากให้จัดทำโครงการธนาคารขยะ  เพื่อจะได้ช่วยกันรักษา   เรื่องสิ่งแวดล้อมด้วย
5. อยากให้ทาง  อบต. ใช้ข้อบังคับตำบล  เรื่องการประกอบกิจการที่เป็นอันตรายต่อสุขภาพ  ให้ปฏิบัติตามข้อบังคับตำบลให้เข้มงวด  เพื่อป้องกันการร้องเรียนด้านมลพิษได้น้อยลง
6. การจัดเก็บภาษีโรงเรือนฟาร์มหมู  ควรจัดเก็บตามฟาร์มที่ก่อตั้งจริง
7. อยากให้กำชับการจัดตั้งฟาร์มหมู  ควรลงไปตรวจสอบว่าแต่ละฟาร์ม  ที่สร้างได้ขอจัดตั้งถูกต้องหรือเปล่า
8. เมื่อทาง  อบต.กะหรอ  จะดำเนินจัดโครงการ/กิจกรรม  ควรมีหนังสือแจ้งคณะกรรมการติดตามและประเมินผลฯ  เข้าร่วมด้วย สำหรับข้อนี้ ทางคณะ
กรรมการ ได้มอบหมายให้ท่านเลขานุการ ไว้เรียบร้อยแล้ว  ส่วนคณะกรรมการ
ติดตามและประเมินผล  จะได้ไปตรวจสอบดู ในส่วนต่อไปนะครับ  นี่คือแบบรายงานคร่าว ๆ ของคณะกรรมการติดตามและประเมินผล โดยมีผมนายเสรี  บุญยเกียรติ ทำหน้าที่ประธานคณะกรรมการ ได้รับมอบหมายมาในวันนี้  ซึ่งได้รายงานต่อท่าน ต่อที่ประชุม ต่อคณะผู้บริหาร  สำหรับส่วนที่เพิ่มเติมขอฝากท่านไว้ด้วยนะครับ สำหรับวันนี้ผมขอทำหน้าที่ไว้แค่นี้ครับ  ขอบคุณครับ


	นายสุรศักดิ์  ศรีราเพ็ญ
(รองประธานสภาฯ)
	ครับ  ขอขอบคุณ คุณเสรี  บุญยเกียรติ  ประธานคณะกรรมการติดตามและประเมินผลแผนพัฒนา  สำหรับข้อมูลและรายละเอียดต่าง ๆ  มากครับ 
ไม่ทราบว่าสมาชิกท่านใด  มีอะไรเพิ่มเติมอีกบ้าง  สำหรับผลการติดตามและ ประเมินผลแผนพัฒนาประจำปีงบประมาณ  พ.ศ. 2560  ขอเชิญได้ครับ
เมื่อไม่มี สมาชิกท่านใดมีเรื่องอื่น ๆ ที่จะซักถาม  เชิญได้ครับ


	นายเสรี  บุญยเกียรติ
(ส.อบต.หมู่ที่ 1)
	เรียนท่านรองประธานสภาที่เคารพ   คณะผู้บริหาร  สมาชิกผู้ทรงเกียรติ  และผู้
เข้าร่วมประชุมทุกท่าน  กระผมนายเสรี   บุญยเกียรติ  ส.อบต. หมู่ที่ 1  ครับตอนนี้ถนนสายทุ่งใน – ในโคร๊ะ- ชุมโลง  ซึ่งขณะนี้ถนนก็ได้ก่อสร้างมานานแล้ว 
ปัญหาของถนนอาจก่อให้เกิด อุบัติเหตุ  ในขณะเดินทางสัญจรไปมาของคน

กะหรอหรือบุคคลใกล้เคียงในอำเภอท่าศาลาได้ นะครับ จริง ๆแล้วถนนไม่ใช่
ส่วนของ  อบต.กะหรอ  เป็นของกรมทางหลวง แต่ผมขอปรึกษาท่านนายกว่าเรามีมาตรการอย่างไรดีครับ  เพราะในส่วนของท่อระบายน้ำหน้าปั้มฟ้าใส ตอนนี้เขาขออนุญาตเป็นร้านค้าธงฟ้าแล้ว ทำให้ผู้คนสัญจรไปมา  เข้าออกร้านมากขึ้น
ถนนที่เกิดความเสียหายตรงนั้น จะยุบเป็นโพรง เป็นถนนดำ  ผมว่าน่าจะเกี่ยวข้องกับท่อระบายน้ำนะครับ  ซึ่งถ้าปล่อยไว้นาน ๆ  น่าจะเกิดอุบัติเหตุแก่ผู้สัญจรไปมาได้อย่างแน่นอนนะครับ  ผมขอปรึกษากับคณะผู้บริหารว่าจะมีทางออกอย่างไรดี  ในส่วนที่ท่าน  อบต.สมพงค์   ขออภัยที่เอ่ยนามนะครับ  ก็ได้ช่วยเหลือในส่วนของที่ผ่านมา ก็จะเป็นท่อระบายน้ำมีการยุบตัว  น่าจะเกิดจากผลข้างเคียงจากการวางท่อ บางจุดหนักได้เอากรวย  ดักไว้เพื่อป้องกันให้คนเห็น  คนรู้  ถ้าเวลากลางคืน  มีคนนอกพื้นที่  ที่ผ่านมาก็น่าจะมีอุบัติเหตุได้  จึงเรียนท่านนายกว่าจะดำเนินการอย่างไรดีครับท่าน  อีกเรื่องคือ  รถ JCB  ซึ่งท่านนายกก็ได้จัดการให้แล้ววันนี้  นะครับ ซึ่งผมเขียนคำร้องไปทั้งหมด  3 ฉบับ นะครับ  วันนี้ได้ออกไปทำแล้ว คงเสร็จสักส่วนหนึ่งหรือเกือบเสร็จนะครับ  ขอฝากท่านนายกนะครับ  และได้ปรึกษากับหัวหน้าส่วนโยธา  เกี่ยวกับลักษณะการจัดการบริหารเกี่ยวกับรถ JCB นะครับว่าเวลาออกหน้างานแล้ว  ให้ส่งรูปมานะครับ  ผมว่าเป็นแนวคิดที่ดีในการจัดการเรื่องรถ  น่าจะลงตัวมากกว่าที่ผ่านมา  ทั้งนี้ทั้งนั้นเพื่อให้สมาชิกของหมู่บ้าน  เวลาเขาต้องการรถนะครับ  เพราะส่วนใหญ่มาจากความต้องการของคนในหมู่บ้านทั้งนั้น  เวลาเรียนคำร้อง จัดระบบได้เพื่อ ให้เกิดความรวดเร็วขึ้น  และจะเชื่อมโยงกับการใช้น้ำมันน่าจะดีขึ้น  ผมคิดนะครับ  ขอบคุณครับ


	นายไพศาล  สมจิตร
(ส.อบต.หมู่ที่ 4)
	เรียนท่านประธานสภาที่เคารพ  คณะผู้บริหาร สมาชิกผู้ทรงเกียรติ  และผู้
เข้าร่วมประชุมทุกท่าน กระผมนายไพศาล  สมจิตร  ส.อบต.หมู่  3  ครับของ
ผมปัญหาความเดือดร้อนเรื่องถนนลาดยาง สายท่าพุด – อู่ทอง เป็นถนนดำ
เป็นหลุม   ซึ่งไม่กี่วันที่ผ่านมาเกิดปัญหา ถนนเป็นหลุม เป็นปัญหาที่ไม่น่าจะ
เกิด คือ ทรุดตัวของท่อ  ซึ่งมีหลายจุดที่มีท่อเกิดการทรุดตัว ขอฝากช่างและคณะผู้บริหารช่วยประสานกับกรมโยธา ว่าจะแก้ปัญหาได้อย่างไรกับการทรุดตัวของถนนครับ  ช่วงนี้หน้าฝน  ถนนเป็นหลุม  เป็นบ่อ ขอฝากให้ช่างได้เข้าไปดูพื้นที่จริงนะครับ ไม่ใช่ดูแต่หน้าคอมพิวเตอร์ เพราะหน้าคอมพิวเตอร์ มันดูไม่รู้ว่ามีหลุมนะครับ 
น้ำประปา ตอนนี้มีสนิมเต็มไปหมดแล้ว  ผมอยากทราบว่า  คนที่ดูแลประปา มีแต่นายช่างจวด  คนเดียวหรือครับ บางครั้งน่าสงสาร  เวลาโทรถามอยู่หมู่ไหน ตอบว่าอยู่หมู่บ้านนั้น   อยู่ที่หมู่บ้านนี้นะครับ  หลายสถานที่มาก  ซึ่งบางครั้งแก้ปัญหาให้พอผ่านไปก่อนนะครับ เรื่องการใช้รถ  JCB  ตอนนี้ต้องให้พนักงานขับรถออกไปดูหน้างานก่อน จึงจะมาขับรถออกไปหน้างานได้  และในกรณีมีงานสีดำตอนเย็น รถไม่มีน้ำมัน ไม่ทราบว่าพนักงานขับรถ ไปเบิกน้ำมันกับใครครับผมโดนมาแล้ว ผมว่าวางแผนดีแต่ไม่ผ่าน 
การตัดต้นไม้ริมทาง  ตอนหน้าฝนนะครับ ถ้าทับสายไฟฟ้า  ตอนนี้พนักงานไฟฟ้าจะไม่เข้ามาแก้ให้นะครับ  ถ้าสายไฟฟ้ายังไม่ขาดนะครับ เพราะฉะนั้นต้องทำก่อนนะครับ  ขอบคุณครับ

	นายสุรศักดิ์  ศรีราเพ็ญ
(รองประธานสภาฯ)
	ขอขอบคุณสมาชิกหมู่ที่  3 มากนะครับ ไม่ทราบว่าสมาชิกท่านอื่นมีอะไร
เพิ่มเติมอีกบ้างครับ


	นายประสิทธิ์  ภักดี
(ส.อบต.หมู่ที่ 8)
	เรียนท่านประธานสภาที่เคารพ  ผู้บริหาร สมาชิกผู้ทรงเกียรติ และผู้เข้าร่วมประชุมทุกท่าน  กระผมนายประสิทธิ์  ภักดี  ส.อบต.หมู่ 8 ครับทางผู้ใหญ่บ้านกำลังดำเนินการทำเขื่อนมีชีวิต  โดยประสานผมให้ขอรถ JCB  เพื่อให้งานในวันพรุ่งนี้ด้วยครับ  ไม่ทราบว่ารถ JCB อยู่ในพื้นที่หมู่ใดครับเพื่อใช้ขนกระสอบทราย  ถ้าหมู่ใดไม่รีบ หรือด่วนแต่ยังไร ผมขอความกรุณา  ก่อนครับ  ขอบคุณครับ


	นายมนัสพงค์ สุทธิเดช
(นายกอบต.กะหรอ)
	ขอขอบคุณทุกท่านครับ  ตามที่ประธานคณะกรรมการติดตามและประเมินผลแผนพัฒนา ได้ชี้แจงรายละเอียดและขอขอบคุณที่ได้มีข้อเสนอแนะมาทุกเรื่องนะครับ  ไม่ว่าสิ่งแวดล้อม การก่อสร้างคอกหมู ตัวนี้เป็นระเบียบของการก่อสร้าง  เนื่องจากตำบลกะหรอ เป็นพื้นที่ ที่ไม่จำกัดในการก่อสร้างคอกหมู ผิดกับของตำบลไทยบุรี ซึ่งมีพื้นที่ติดกับมหาลัยวลัยลักษณ์  จะมีพื้นที่จำกัดว่าพื้นที่ตรงไหนสร้างคอกหมูหรือปศุสัตว์ได้หรือไม่ได้ ส่วนกะหรอไม่จำกัดพื้นที่ในการก่อสร้างคอกหมู เมื่อเอกสารขออนุญาต ถูกต้องจากบริษัท  ตอนนี้การเซ็นอนุญาตมาจากสาธารณสุขอำเภอนะครับ  กว่าจะถึง อบต.  ทาง อบต. ให้เจ้าหน้าที่เกษตร  นิติกร  เข้าไปดูแลเมื่อมีการร้องเรียนนะครับ ส่วนเรื่องขยะ  ผมได้ไปร่วมประชุมแผนนโยบายจังหวัด  คือเน้นความสะอาด ให้สะอาด ทั้งสถานที่และถนน วันนั้นท่านนายกมาที่ปากพนัง  ถนนสะอาดดีมาก โดยมีการช่วยเหลือจากลูกจ้างเทศบาล จากอบต. และที่สำคัญจากจิตอาสาที่เข้ามาช่วยเหลือ เรื่องยุทธศาสตร์ แผนการพัฒนาด้านเศรษฐกิจ  ซึ่งมีโครงการอบรมส่งเสริมการผสมปุ๋ยชีวภาพบ้านอู่ทอง  ที่อบต. โครงการพืชเศรษฐกิจ  หลังจากนี้ปี  2561  เข้าแผน 2562 มีการอุดหนุนให้แต่ละหมู่บ้านร่วมกันระหว่างคณะกรรมการหมู่บ้าน  ผญบ. ผชญ. และอบต. เกี่ยวกับยุทธศาสตร์ที่ 2  ด้านเศรษฐกิจ นะครับ ของ  ม.  3  ถนนลาดยางท่าพุด- อู่ทอง  เป็นของ  อบจ.  ม. 1 ถนนทุ่งใน – ชุมโลง เป็นของทางหลวงชนบท  โดยมีคุณบันเทิง  มาสำรวจ ทางอบต.ทำได้คือ  แค่บรรเทานะครับ  โดยใช้ช่าง ออกสำรวจ  ทำได้เท่าที่จะทำได้นะครับ  ส่วนถนนเป็นหลุม เป็นบ่อ ก็ให้ช่างออกสำรวจ  สำหรับประปา  จะให้เจ้าหน้าที่ประปาเข้าไปสำรวจนะครับ  สำหรับตลาดประชารัฐจะมีระเบียบเป็นของมันเอง  ต้องมีการศึกษาเพื่อให้เป็นไปตามระเบียบที่ได้วางไว้นะครับ ครับสำหรับวันนี้  ขอบคุณมากครับ


	นายสุรศักดิ์  ศรีราเพ็ญ
(รองประธานสภาฯ)
	ครับ ขอขอบคุณท่านนายกมากนะครับ  ไม่ทราบว่าสมาชิกท่านใด มีอะไรเพิ่มเติมอีกบ้างครับ  ถ้าไม่มีวันนี้ขอขอบคุณคณะผู้บริหาร  สมาชิกทุกท่าน  ประชาคม และผู้เข้าร่วมประชุมทุกท่านครับ  วันนี้ผมขอปิดการประชุมครับ  ขอบคุณครับ



ปิดการประชุม     :   เวลา   15.35   น.

               (นางสุชาดา  ทองคงแก้ว)


    (นายสุรศักดิ์  ศรีราเพ็ญ)
เลขานุการสภาองค์การบริหารส่วนตำบลกะหรอ    รองประธานสภาองค์การบริหารส่วนตำบลกะหรอ
                     ผู้จดรายงานการประชุม


  ผู้รับรองรายงานการประชุม

     (นายเสรี   บุญยเกียรติ)                   (นายสมพงค์  สามารถ ) 
  (นางวรรณพร  ทองมี)      

ประธานคณะกรรมการตรวจ
           คณะกรรมการตรวจ          คณะกรรมการตรวจ
         รายงานการประชุม

 รายงานการประชุม
    รายงานการประชุม

